ประกาศคณะกรรมการกํากับและส่งเสริมการประกอบธุรกิจประกันภัยเรื่อง หลักเกณฑ์ วิธีการ เงื่อนไข และระยะเวลาในการจัดทําและยื่นงบการเงินและรายงานเกี่ยวกับผลการดําเนินงานของบริษัทประกันวินาศภัยพ.ศ. 2552-------------------------------------- อาศัยอํานาจตามความในมาตรา 47 แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 ประกอบกับมติที่ประชุมคณะกรรมการกํากับและส่งเสริมการประกอบธุรกิจประกันภัย ครั้งที่ 2/2552 เมื่อวันที่ 26 กุมภาพันธ์ พ.ศ. 2552 คณะกรรมการกํากับและส่งเสริมการประกอบธุรกิจประกันภัยจึงออกประกาศไว้ ดังนี้ข้อ ๑ ประกาศนี้เรียกว่า "ประกาศคณะกรรมการกํากับและส่งเสริมการประกอบธุรกิจประกันภัย เรื่อง หลักเกณฑ์ วิธีการ เงื่อนไข และระยะเวลาในการจัดทําและยื่นงบการเงินและรายงานเกี่ยวกับผลการดําเนินงานของบริษัทประกันวินาศภัย พ.ศ. 2552"ข้อ ๒ ในประกาศนี้ "บริษัท" หมายความว่า บริษัทประกันวินาศภัยตามกฎหมายว่าด้วยการประกันวินาศภัย "คณะกรรมการ" หมายความว่า คณะกรรมการกํากับและส่งเสริมการประกอบธุรกิจประกันภัย "นายทะเบียน" หมายความว่า เลขาธิการสํานักงานคณะกรรมการกํากับและส่งเสริมการประกอบธุรกิจประกันภัย หรือผู้ซึ่งเลขาธิการสํานักงานคณะกรรมการกํากับและส่งเสริมการประกอบธุรกิจประกันภัยมอบหมาย "สํานักงาน" หมายความว่า สํานักงานคณะกรรมการกํากับและส่งเสริมการประกอบธุรกิจประกันภัยข้อ ๓ ให้บริษัทจัดทําและยื่นงบการเงินและรายงานเกี่ยวกับผลการดําเนินงานของบริษัทต่อคณะกรรมการ โดยผ่านสํานักงาน ดังต่อไปนี้ (1) งบการเงินรายไตรมาสที่ผู้สอบบัญชีได้สอบทานแล้ว (2) งบการเงินสําหรับรอบปีปฏิทินที่ล่วงมาแล้วที่ผู้สอบบัญชีตรวจสอบและแสดงความเห็นแล้ว (3) รายงานประจําปีแสดงการดําเนินงานของบริษัทข้อ ๔ การจัดทํางบการเงินให้เป็นไปตามประกาศสภาวิชาชีพบัญชี เรื่อง แนวทางปฏิบัติเกี่ยวกับการจัดทําบัญชีและงบการเงินของผู้มีหน้าที่จัดทําบัญชีและผู้ประกอบวิชาชีพบัญชีข้อ ๕ การจัดทํารายงานประจําปีให้ใช้เกณฑ์การรับรู้และวัดมูลค่าตามนัยแห่งกฎหมายว่าด้วยการประกันวินาศภัยข้อ ๖ การยื่นงบการเงินและรายงานเกี่ยวกับผลการดําเนินงานของบริษัท ให้เป็นไปตามแบบและระยะเวลา ดังต่อไปนี้ (1) งบการเงินรายไตรมาสที่ผู้สอบบัญชีได้สอบทานแล้ว ให้เป็นไปตามแบบที่แนบท้ายประกาศนี้ โดยให้บริษัทยื่นภายในกําหนดเวลา ดังต่อไปนี้ (ก) หกสิบวันนับแต่วันสุดท้ายของแต่ละไตรมาส สําหรับงบการเงินรายไตรมาสที่ผู้สอบบัญชีได้สอบทานแล้ว ปี พ.ศ. 2553 และปี พ.ศ. 2554 (ข) สี่สิบห้าวันนับแต่วันสุดท้ายของแต่ละไตรมาส สําหรับงบการเงินรายไตรมาสที่ผู้สอบบัญชีได้สอบทานแล้ว ปี พ.ศ. 2555 เป็นต้นไป (2) งบการเงินสําหรับรอบปีปฏิทินที่ล่วงมาที่ผู้สอบบัญชีตรวจสอบและแสดงความเห็นแล้ว ให้เป็นไปตามแบบที่แนบท้ายประกาศนี้ โดยให้บริษัทยื่นภายในกําหนดเวลา ดังต่อไปนี้ (ก) ห้าเดือนนับแต่วันสิ้นสุดรอบปีปฏิทินแต่ละรอบ สําหรับงบการเงินที่ผู้สอบบัญชีตรวจสอบและแสดงความเห็นแล้ว ปี พ.ศ. 2552 และปี พ.ศ. 2553 (ข) สี่เดือนนับแต่วันสิ้นสุดรอบปีปฏิทินแต่ละรอบ สําหรับงบการเงินที่ผู้สอบบัญชีตรวจสอบและแสดงความเห็นแล้ว ปี พ.ศ. 2554 เป็นต้นไป (3) รายงานประจําปีแสดงการดําเนินงานของบริษัท ให้เป็นไปตามแบบที่แนบท้ายประกาศนี้ โดยให้บริษัทยื่นภายในกําหนดเวลา ดังต่อไปนี้ (ก) ห้าเดือนนับแต่วันสิ้นสุดรอบปีปฏิทินแต่ละรอบ สําหรับรายงานประจําปีแสดงการดําเนินงานของบริษัท ปี พ.ศ. 2552 และปี พ.ศ. 2553 (ข) สี่เดือนนับแต่วันสิ้นสุดรอบปีปฏิทินแต่ละรอบ สําหรับรายงานประจําปีแสดงการดําเนินงานของบริษัท ปี พ.ศ. 2554 เป็นต้นไป ในกรณีที่มีความจําเป็นเร่งด่วนเนื่องจากประเทศประสบภัยพิบัติร้ายแรง หรือมีเหตุการณ์ที่ส่งผลกระทบรุนแรงต่อสาธารณชน ทําให้บริษัทไม่สามารถยื่นงบการเงินหรือรายงานประจําปีได้ภายในกําหนดเวลาตาม (1) (2) (3) ให้เลขาธิการโดยความเห็นชอบของประธานคณะกรรมการมีอํานาจขยายระยะเวลาได้ตามความจําเป็นแล้วให้รายงานคณะกรรมการทราบข้อ ๗ การยื่นงบการเงินรายไตรมาสและงบการเงินสําหรับรอบปีปฏิทินที่ล่วงมาแล้วของบริษัทตามประกาศฉบับนี้ทุกงวด ให้ยื่นในรูปกระดาษ (Hard copy) และไฟล์บันทึกข้อมูลอิเล็กทรอนิกส์ในดิสเกตต์ (Diskette) หรือในรูปกระดาษ (Hard copy) และไฟล์บันทึกข้อมูลอิเล็กทรอนิกส์แผ่นซีดี (Compact disc : CD) การยื่นรายงานประจําปีแสดงการดําเนินงานของบริษัทตามประกาศฉบับนี้ทุกงวด ให้ยื่นตามคู่มือการจัดทําข้อมูลทางการเงินประจําปีในรูปของสื่ออิเล็กทรอนิกส์ที่ได้พัฒนาโดยสํานักงาน ทั้งนี้ หากข้อมูลดังกล่าวไม่ผ่านการตรวจสอบจากระบบคอมพิวเตอร์ที่กําหนดไว้ตามคู่มือการจัดทําข้อมูลทางการเงินประจําปี ให้ถือว่าบริษัทยังไม่ได้ยื่นรายงานตามความในประกาศนี้ ในกรณีที่บริษัทไม่สามารถยื่นรายงานในรูปของสื่ออิเล็กทรอนิกส์ที่ได้พัฒนาโดยสํานักงานตามวรรคสองได้ บริษัทอาจร้องขอขยายเวลาต่อนายทะเบียนก่อนสิ้นสุดระยะเวลาการยื่นรายงานครั้งนั้นได้ โดยต้องระบุเหตุผลและความจําเป็นด้วย หากนายทะเบียนเห็นสมควร จะอนุญาตขยายระยะเวลาก็ได้ ทั้งนี้ บริษัทต้องยื่นรายงานในรูปกระดาษ (Hard copy) จํานวน 2 ชุด มาพร้อมกับการร้องขอขยายระยะเวลาด้วยข้อ ๘ การยื่นงบการเงินรายไตรมาสและงบการเงินสําหรับรอบปีปฏิทินที่ล่วงมาแล้วของบริษัทตามข้อ 7 วรรคแรก รายงานในรูปกระดาษต้องมีข้อความถูกต้องตรงกับรายงานในรูปไฟล์บันทึกข้อมูลอิเล็กทรอนิกส์ในดิสเกตต์ (Diskette) หรือในแผ่นซีดี (Compact disc : CD) และต้องไม่มีการแสดงข้อความอันเป็นเท็จในสาระสําคัญ หรือปกปิดข้อความจริงอันเป็นสาระสําคัญที่ควรบอกให้แจ้งข้อ ๙ ในกรณีที่ผลการดําเนินงานตามงบกําไรขาดทุนเบ็ดเสร็จประจําปีของบริษัทเปลี่ยนแปลงจากงวดเดียวกันของปีก่อนเกินร้อยละยี่สิบ ให้บริษัทจัดทํารายงานชี้แจงสาเหตุของการเปลี่ยนแปลงดังกล่าวและยื่นต่อคณะกรรมการ โดยผ่านสํานักงาน พร้อมกับงบการเงินที่บริษัทต้องยื่นส่งตามประกาศนี้ผู้มีอํานาจลงนาม - ประกาศ ณ วันที่ 18 พฤษภาคม พ.ศ. 2552 ศุภรัตน์ ควัฒน์กุลปลัดกระทรวงการคลังประธานคณะกรรมการกํากับและส่งเสริมการประกอบธุรกิจประกันภัย